Gaëlle Borgia

I Gaëlle Borgia dia vehivavy mpanao gazety frantsay-malagasy, miasa eto Madagasikara amin' ny haino aman-jery iraisam-pirenena maromaro, toa ny France 24 sy ny TV5 Monde ary ny Arte, nanomboka tamin' ny taona 2012. Nahazo ny Loka Pulitzer 2020 niaraka amin' ny mpanao gazety ao amin' ny New York Times maromaro izy noho ny lahatsorany momba ny fitsabahan' ny Rosiana eto Madagasikara izy. Teraka tao Lyon tamin' ny 22 Novambra 1984 izy"The 2020 Pulitzer Prize Winner in International Reporting", africultures.com.

 Asa fanaovan-gazety manadihady 
I Gaëlle Borgia dia mpanao gazety mpanao fanadihadiana, niasa nanomboka tamin' ny taona 2012, niofana tao amin' ny Université Sorbonne-Nouvelle. Ao Antananarivo izy no iorenenan' ny asany izay iarahany amin' ny haino aman-jery iraisam-pirenena maromaro, anisan' izany ny France 24, ny TV5 Monde, ny Arte, ny Agence France-Presse (AFP), ny New York Times sns.

 Fanadihadiana nataony sy loka azony 

 Fitsabahan' ny Rosiana tamin' ny fifidianana teto Madagasikara 
Tamin' ny taona 2020 dia nahazo ny Loka Pulitzer (International Reporting) niaraka tamin' ny mpanao gazety maromaro ao amin' ny New York Times i Gaëlle Borgia noho ny fanadihadiana nataony momba ny fitsabahan' ny falpiasam-bola rosiana tamin' ny fampielezan-kevitry momba ny fifidianana filoham-pirenena malagasy tamin' ny taona 2018"Gaelle Borgia", blackhistory247.wordpress.com"Ingérence russe à Madagascar : l'enquête de Gaëlle Borgia remporte le prix Pulitzer", information.tv5monde.comHow Russia Meddles Abroad for Profit: Cash, Trolls and a Cult Leader (vakio eto; arsiva) (2019). Nasehony ny fomba nataon' ny Rosiana mba hamiliana ny latsa-bato tamin' ny alalan' ny fanomezana vaovao tsy marina sy ny fandraisana anjara ara-toekarena teo amin' ny sehatry ny harena an-kibon' ny tanyMadagascar : des usines à trolls s'invitent avec Facebook dans l'arène politique (videô) (2021).

 Ny zava-manjo ny vehivavy tantsaha malagasy 
Ny herin' ny fitantarana mivantana miompana amin' ny vehivavy tantsaha malagasy ao anatin' ny toe-javatra sarotra, ary koa ny vokatr' izany eo amin' ny maha-olombelona, no nahazon' i Gaëlle Borgia ny Loka François Chalais tamin' ny taona 2021"Madagascar : Les agricultrices ont à peine de quoi survivre", afrique.tv5monde.com"Madagascar : Les agricultrices ont à peine de quoi survivre", information.tv5monde.com. Ity fanadihadiana ity dia mampiseho ny toe-javatra izay vao mainka niharatsy ny vokatry ny areti-mifindra (Covid-19) sy ny faharefoana ara-toekaren' izy ireo.

 Fampiharihariana krizy mahakasika ny maha-olona 
Nandrakitra ny kere tany amin' ny faritra atsimon' i Madagasikara i Gaëlle Borgia, nampiseho fianakaviana voatery nandao na nivarotra ny zanany mba hahafahana ho velona. Ny fitantarany dia notohanan' ny Médecins Sans Frontières, manoloana ny fandavan' ny governemanta"Madagascar : La journaliste Gaëlle Borgia lauréate du prix Rory Peck", www.zinfos974.com. Ity fanadihadiana ity dia nahazoan' i Gaëlle Borgia ny Loka One World Media tamin' ny taona 2022. Tamin' ny taona 2023 izy dia nahazo ny Loka Rory Peck noho ny fitantarany momba ny krizy ara-tsakafo teto Madagasikara.

 Lohahevitra hafa nanaovany fanadihadiana 
Nanao tatitra momba lohahevitra isan-karazany koa i Gaëlle Borgia, anisan' izany ireto manaraka ireto"Articles by Gaelle Borgia", muckrack.com"Gaëlle Borgia", information.tv5monde.com:

 ny fisian' ny olona voan-karama hampiely vaovao tsy marina na mitanila mba hiarovana ny fitondram-panjakana ("usines à trolls") ao amin' ny Facebook (2021)"Madagascar : des usines à trolls s'invitent avec Facebook dans l'arène politique", www.france24.com;
 ny fanondranana volamena tsy ara-dalàna avy eto Madagasikara"Madagascar : enquête sur le trafic d'or", information.tv5monde.comLingots d’or à Madagascar (videô) (2021);
 ny fiantraikan' ny fandalovan' ny rivodoza amin' ny fiainan' ny mponina"Madagascar : le cyclone Batsirai au moins six morts et 48 000 déplacés", information.tv5monde.com;
 ny faharefoan' ny sehatry ny fambolena sy ny fiompiana eto Madagasikara, indrindra ny manodidina ny fambolena kakaô"Madagascar : une vie de dure labeur pour les agricultrices", information.tv5monde.com;
 ny asan-dahalo eny ambanivohitra"Madagascar : ces villageois qui vivent sous la terreur des dahalo, bandits des campagnes", information.tv5monde.com.

 Tsindry mahazo azy 
Tamin' ny volana Aogositra 2025, ny Committee to Protect Journalists (CPJ) dia nanameloka ny fandrahonan' ny mpirondra fanjakana malagasy hanasazy an' i Gaëlle Borgia sy ny mpanao gazety iray hafa noho ny fanontaniany momba ny filazana ôfisialy nataon' ny fanjakana momba ny fahafatesan' olona 32 farafahakeliny taorian' ny fety fitsingerenan' ny andro nahaterahana tao Ambohimalaza"À Madagascar, 28 morts: botulisme ou empoisonnement? La version gouvernementale contestée", information.tv5monde.com.

Nilaza ny governemanta fa misy fanapoizinana"Death toll from Madagascar food poisoning incident rises to 20", english.news.cn"Affaire Ambohimalaza : Andry Rajoelina exige des explications publiques aux ministres concernés", www.linfo.re, nefa ny fanadihadiana nataon' ireto mpanao gazety ireto koasa dia nanoro ny mety ho nisian' ny bôtolisma"Madagascar: dans le drame d'Ambohimalaza, la version des autorités contredite", www.rfi.fr. Ny CPJ dia naneho ny ahiahiny momba ny tsy fahazakana ny fanadihadiana manohitra ny fitantarana ôfisialy"Madagascar threatens criminal sanctions against 2 journalists", cpj.org.

 Loharano sy fanamarihana